Halott lánya drogdílerének címzett Facebook-posztot a gyászoló anya
Három éve, nem sokkal 24. születésnapja előtt halt meg a lány. Heroin-túladagolás ölte meg.
Ashley N. Shannon nyolc éve lett heroinista; 2013. nyarán meghalt túladagolásban. Idén augusztus 15-én lett volna 28 éves; ezen a napon anyja, Tina Wells Louden erős poszttal jelentkezett: lánya hamvait tartalmazó urnát ölelve látható egy képen, a felirat pedig így szól:

  A lányom drogdílerének: így töltöm ma a kislányom születésnapját... te hogy érzed magad a bőrödben??? Csak ennyit szeretnék tudni... Általában nem szoktam ilyen fotókat posztolni, de terjedjen el ez a kép, és lássák meg a drogterjesztők, mit tesznek a családjainkkal”.

A posztot több mint 250 ezren osztották meg. Épp ez volt Tina célja: minél több helyre eljussanak a szavai. A KSDK helyi tévének elmondta: több levelet kapott drogfüggőktől és családtagjaiktól, volt, aki azt írta, a kép láttán döntötte el, hogy orvosi segítséget kér.

Tina bízik abban, hogy egy ilyen egyszerű kép és üzenet is megmenthet életeket.

  Minden születésnapon, minden ünnepnapon újra és újra átéljük a fájdalmat; már soha sem lesz olyan az élet, mint előtte. Szívünk egy részét elveszítettük.”
gyász